Video: Wilna Adriaanse gesels oor ‘Vlug’Wilna Adriaanse is die skrywer van ‘Vlug’. (Skrywersfoto: nb.co.za) Wilna Adriaanse Milla Roux is ŉ veearts wat by ŉ rehabilitasiesentrum vir sjimpansees in die Demokratiese Republiek van die Kongo (DRK) werk. Sy het as’t ware daarheen “gevlug” nadat haar man en seuntjie tydens ŉ mislukte motorkaping in Suid-Afrika reg langs haar doodgeskiet is. Milla stort hart en siel in haar werk en probeer om ŉ verskil te maak in die voortbestaan van ŉ spesie waarvan die getalle besig is om drasties te krimp. Maar spoedig begin die skermutselings tussen regeringstroepe en rebelle-organisasies van die hele Kongo ŉ gevaargebied maak, en kort voor lank is ook die rehabilitasiesentrum in die kruisvuur vasgevang. Saam met drie klein sjimpansee-wesies slaan ŉ gewonde Milla wéér op die vlug, vergesel van die enigmatiese Graham Saunders van die organisasie Dokters sonder grense, wat na die DRK gekom het om van sy eie problematiese verlede te probeer ontsnap. Wilna Adriaanse se Vlug is ŉ boeiende roman, propvol spanning, intrige, en meesleurende karakterverhoudinge, iets waarvoor sy alombekend is. Vlug het pas by NB-Uitgewers verskyn en dit kos R320 (prys onderworpe aan verandering). Klik hier om die boek aanlyn te koop. Phyllis Green het met Wilna Adriaanse oor haar roman gesels. Luister hier na die volledige gesprek wat deur Graffiti Boeke aangebied is: Graffiti Boeke se aanlyn kuiers en boekbekendstellings word weekliks op Facebook aangebied.